LapsevanemaleVeebikoolitus “Kas paneme “paha lapse” nurka?”Veebikoolitus “Kas mu laps ajab mind meelega hulluks?”SpetsialistileVeebikoolitus “Appi, mu rühmas on keerulise käitumisega laps!”Veebikoolitus “Enamlevinud diagnoosid, millega õpetaja lasteaias kokku puutub”Veebikoolitus “Eneseregulatsioonioskuste kujundamine lasteaias”Veebikoolitus “Varajane märkamine lasteaias”Täiskasvanute koolituse õppekorralduseeskiri
#000003
Veebikoolitus “Kas paneme “paha lapse” nurka?”Veebikoolitus “Kas mu laps ajab mind meelega hulluks?”
#000004
Veebikoolitus “Appi, mu rühmas on keerulise käitumisega laps!”Veebikoolitus “Enamlevinud diagnoosid, millega õpetaja lasteaias kokku puutub”Veebikoolitus “Eneseregulatsioonioskuste kujundamine lasteaias”Veebikoolitus “Varajane märkamine lasteaias”
#000005
Miks häbistavad karistamised ei tööta?
#000006
Kas häbitunne muudab või pärsib ebasobivat käitumist?
#000009
Vastus sellele küsimusele sõltub eesmärgist. Inimeste puhul, kellele on tähtis, kuidas teised neisse suhtuvad, võib häbi takistada käitumist viisil, mis seda häbi tekitas. Karistusena on häbi ebameeldiv emotsioon, mida enamik inimesi püüab vältida. Väline häbi, mida nimetatakse ka stigmateadlikkuseks, hõlmab hirmu kriitika ja sotsiaalse tõrjutuse ees. Hirm äratõukamise ees on võimas vahend käitumise kontrollimiseks, sest sotsiaalne seotus on psühholoogilise ja füüsilise heaolu jaoks hädavajalik.
#000010
Milline mõju on häbitundel lastele?
#000011
Hiljutised uuringud on näidanud, et võime häbi kogeda areneb juba väikelapseeas. Ühes uuringus väljendasid eelkooliealised lapsed selgelt madala enesehinnanguga seotud väiteid, öeldes “Ma olen nii halb laps.” Selle uuringu järelduste kohaselt saab suurt häbi seostada depressiooni tekkega juba eelkooliealiste hulgas. On lihtne unustada, et täiskasvanute jaoks tähtsusetu juhtum võib olla väikelapse jaoks emotsionaalselt väga võimas. Väikelapsele “häbi Sul olgu“ või „paha laps” ütlemine on nii tavaline, et seda peetakse laiemas kontekstis ebaoluliseks. Lapse maailmas aga annavad sellised avaldused talle teavet selle kohta, kes ta on. Eelkooliealine laps kujundab endast minapildi, kasutades selleks teiste, eriti autoriteetsete ja armastatud inimeste hinnangulist tagasisidet.
#000012
Uuringud on näidanud, et alandamine on eriti kahjulik, kui seda põhjustab isik, kelle suhtes tuntakse kiindumust – näiteks vanem või mõni teine esmane hooldaja. Eneseväärtuse hindamisel on oluline, et keegi, keda imetleme ja armastame, oleks meie üle uhke. Toetatuna ja hinnatuna tundmine aitab kaasa meie usaldusele ja turvatundele, eemaletõukamise kogemine suurendab ärevust ja üksildustunnet. On leitud, et sisemise häbi ja depressiooniga on seotud rohkem mälestusi olukordadest, milles on häbistajaks olnud lapsevanem.
#000014
Nagu ka teiste emotsionaalsete sündmuste puhul, võivad häbistamise tagajärjel tekkida kauakestvad erksad mälestused. Nagu paljudes emotsionaalsetes olukordades, võib häbi enda varju jätta sündmuse põhielemendid ja rikkuda seega olukorra, mida oleks muidu võinud meenutada kui õnnelikku, armastavat või uhkust tekitavat hetke. Näiteks rõõm sportlikust edust või võidust võib olla rikutud, kui treener või lapsevanem noorsportlase sooritust kritiseerib. Häbi võib rikkuda ka tänutunde, kui kingitust halvustatakse või selle väärtust võrdlemisega kahandatakse.
#000015
Selleks, et kellelegi selgeks teha, milline käitumine on vastuvõetav, ei ole vaja teda häbistada. Tegutsemine selge teadmisega, et käitumine on vastuvõetamatu, toob endaga sageli kaasa süütunde. Erinevalt häbist, mis võib olla seotud kogu inimese olemusega, seostatakse süütunnet konkreetse käitumisega. Süütunne üksi ei ole tõenäoliselt seotud hilisemate vaimse tervise häiretega nagu depressioon või posttraumaatiline stressihäire.
#000016
Äkki saame koos aidata kaasa just positiivse enesehinnanguga laste kasvamisele?
#000019
Leia 9 nippi artiklist “Kuidas distsiplineerida last teda häbistamata?”
#000020
Lapse keerulise käitumise tagamaadest ning sobivatest lahendustest räägime ka veebikoolitusel „Kas paneme „paha lapse” nurka?“ – oled oodatud!
#000022